Indiërs betree melkbedryf | Die Vryburger
Wenkbroue lig oor die multi-miljoen Rand suiwelprojek se lewensvatbaarheid naby Vrede in die Vrystaat wat onlangs deur die Departement van Landbou en Landelike ontwikkeling begin is.
Salam Abram, ANC-LP en lid van die portefeuljekomitee vir landbou reken dit verg groot kapitaal om 'n suiwelbedryf te begin en derhalwe word miljoene Rand in die besondere projek ingepomp.
Volgens Moliehi Tlhobelo, woordvoerder van die Vrystaatse Departement van Landbou en Landelike ontwikkeling, sal R114 miljoen per jaar vir die volgende drie jaar spandeer word aan die projek.
Tlhobelo het bevestig dat 'n Indiese maatskappy, bekend as Estina Pty Ltd/Paras, hulle daartoe verbind het om 'n sowat R200 miljoen in die oprigting van die suiwel-verwerkingsaanleg te belê.
Abram, is skepties oor die projek. Hy meen die geld moes eerder gebruik gewees het om klein boere 9swartes) te help.
Meningsvormers en kenners in die suiwelbedryf sê dit is 'n uitgemaakte saak dat die projek sal misluk as daar nie gebruik gemaak word van kundiges wat die suiwelbedryf in al sy fasette ken nie.
Die projek word op die Krynaauwlust-plaas 275 in die Vrede-distrik begin wat deur die munisipaliteit besit word.
3 thoughts on "Indiërs betree melkbedryf"
DuP du Plessis May 8, 2013 at 1:10 pm
Ek wonder of die Gupta-mafia verlede naweek hier was om gou die beeste te kom inspekteer? Dalk was die vlugroete vanaf Indië na Waterkloof, bo-oor Vrede beplan?
Andries May 8, 2013 at 8:15 pm
Ons kan net die wenkbroue lig. Soveel van my vriende in die suiwelbedryf is besig om ander belange te vestig. Melkery betaal nie. Kom ons hou die gedoemde voornemende projek se vordering noukeurig dop.
Germaan May 11, 2013 at 4:07 pm
In hulle eie land kry hulle niks reg, sonder om die armstes van die armes uit te buit.
Maar ooral in die wêreld besighede opkoop soos b.v. Mital gedoen het (sedert dien is staal ook nie meer staal nie). Nou wil hulle tot die voedselbedryf toe tree!!!???
Ek het al so baie gepleit en in leserbriewe gesoebat dat ons tog ´n eie merk op produkte aanbring soortgelyk as wat die jode of muselmane op die voedingsverpakkings het, laat aanbring.
´n Merk wat ons sal kan ondersteun b.v. dat die produsent ´n TLU lid is wat´n persentasie van sy wins aan die vryheid byvoorbeeld aan die VVK. betaal. As hierdie produkte dan nog van beter kwaliteit is as ander dan het ons ´n soortgelyke merk as byvoorbeeld ´n "made in Germany".
By dit gesê die verpligting aan Duitsland om die "made in Germany" merk op produkte van Duitsland is deur Engeland besluit, aangesien hulle gemeen het dat dit Duitse produkte in die Britse kolonies gaan benadeel. Die teenoorgestelde het toe gebeur, made in Germany is wêreldwyd as kwaliteit aangesien en die kopers het Duitse produkte bo ander verkies. Dit het Britanje sover benadeel dat die Britte die eerste Wêreld oorlog as enigste ekonomiese uitweg gesien het.
Indien so´n merk geregisteer is, kan dit net met toestemming gebruik word wat die gebruiker daarvan verplig om die "toestemming" te koop.